REŠITVE: ZGODOVINA 6

**Petek, 20.3.2020**

**ZAČETKI ZNANOSTI, UMETNOSTI IN VEROVANJA**

**ZAČETKI MATEMATIKE IN ASTRONOMIJE**

1. Zakaj sta se razvili matematika (pa tudi geometrija) in astronomija?

**Matematika (tudi geometrija) in astronomija sta se razvili iz praktičnih potreb, npr. štetje živali, določanje cen blaga, pobiranje davkov, gradnja piramid, napovedovanje Nilovih poplav...**

1. Kaj so poznali Egipčani na področju matematike?

**Egipčani so poznali osnovne računske operacije (+, -, x, : = seštevanje, odštevanje, množenje, deljenje), merske enote za dolžino, površino, prostornino in težo, desetinski in šestdesetinski sistem in reševali so enačbe z več neznankami.**

1. Kako so ljudje opazovali nebesne pojave?

**Ljudje so opazovali nebesne pojave z vrha stopničastih stolpov - ziguratov, ki so bila hkrati svetišča in zvezdarne (razvoj astronomije = veda o vesolju).**

1. Zakaj je pomemben grški filozof Aristarh?

**Grški filozof Aristarh (3.stol.pr.n.š.) je bil prvi, ki je trdil, da je središče vesolja Sonce, okrog katerega se vrtijo planeti (v 17.stol.: Kopernik in Galilei).**

1. Kaj je astrologija?

**Astrologija = prerokovanje usode iz položaja zvezd.**

**RIMSKE ŠTEVILKE:**

I =1

II = 2

III = 3

IV = 4

V = 5

VI = 6

VII = 7

VIII = 8

IX = 9

X = 10

L = 50

C = 100

D = 500

M = 1000

2020 = MMXX

**LETO:**

Leto ima 365 dni oz. 366 dni (prestopno leto).

januar = 31 dni

februar = 28 + 1 dni (prestopno leto)

marec = 31 dni

april = 30 dni

maj = 31 dni

junij = 30 dni

julij = 31 dni

avgust = 31 dni

september = 30 dni

oktober = 31 dni

november = 30 dni

december = 31 dni

**ZODIAKALNA ZNAMENJA = ZNAMENJA V HOROSKOPU:**

vodnar

ribi

oven

bik

dvojček

rak

lev

devica

tehtnica

škorpijon

strelec

kozorog

**KITAJSKI HOROSKOP:**

podgana

bivol

tiger

zajec

zmaj

kača

konj

koza

opica

petelin

pes

prašič

2020 = leto podgane

**Petek, 27.3.2020**

**ZAČETKI MEDICINE – Mumificiranje v starem Egiptu**

1. **Mumificiranje v starem Egiptu.** narisano
2. **Kako so ljudje zdravili bolezni v času prvih civilizacij? Kako so pridobivali znanje?**

Ljudje so skušali bolezen preprečiti, omiliti in odpraviti s pomočjo rastlin, sadežev, zelišč, lajšali so jo tudi z opojnimi pijačami. Vzroka za njo niso poznali. Znanje so pridobivali z izkušnjami in opazovanjem.

1. **S čim je bila medicina povezana in zakaj?**

Medicina je bila povezana z verovanjem (religijo) in magijo, ker so za mnoge bolezni krivili duhove in so verovali, da je bolezen posledica volje bogov.

1. **Kdo so bili prvi zdravniki? Kaj so znali narediti?**

Prvi zdravniki so bili svečeniki. Znali so zašiti rano, odrezati poškodovan prst na roki, izruvati zob, odpraviti glavobol.

1. **Čemu so egipčanski zdravniki posvečali skrb in zakaj? Na kaj te to spomni?**

Egipčanski zdravniki so posebno skrb posvečali higieni. Spomni nas na sedanji virus.

1. **Kaj je balzamiranje? Ali še danes mumificirajo trupla?**

Balzamiranje = mumificiranje = postopek ohranjanja trupla (spoznavali so kako je zgrajeno človeško telo). Ne.

1. **O čem govori Hipokratova prisega? Ali še danes tako zdravniki prisegajo in spoštujejo prisego?**

Hipokratova prisega govori o dolžnostih zdravnika = to so pravila, po katerih se zdravniki ravnajo v odnosu do svojih bolnikov. Še danes in vsi zdravniki jo morajo spoštovati (»ohranili bodo skrivnost o bolnikovem zdravju in je ne bodo nikoli razkrili«).